[Video] Rubberkoeëls geskiet by Jhb-optog‘n Skermskoot uit die video. Polisiebeamptes het Vrydag ANC-betogers in Johannesburg met rubberkoeëls geskiet, skynbaar in ŉ poging om te verhoed dat hulle met deelnemers aan die DA se optog teen pres. Jacob Zuma bots. Die ANC-groep is met ŉ vlaag rubberkoeëls begroet toe hulle probeer het om Ntemi Pilisostraat in Johannesburg oor te steek om in Newtown uit te kom waar die DA se optog begin het. Twee van die ANC-betogers het mank geloop nadat hulle met rubberkoeëls geskiet is. Die polisie kon daarin slaag om die skare terug te druk na Luthuli-huis. Die skare het “Umshini Wam” gesing en stokke en sambokke in die lug geswaai op pad terug na hul party se hoofkantoor. Die DA-optoggangers het omstreeks 12:00 uiteengegaan nadat hulle in Newtown deur Mmusi Maimane, leier van die DA, toegespreek is. Rubber bullets being fired in Johannesburg. #peoplesmarch pic.twitter.com/7eDeiVk2Ok — African News Agency (@AfriNewsAgency) April 7, 2017